
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 402 

14 Σεπτεμβρίου 2007 


ΠΕΡ ΙΕΧΟΜΕ ΝΑ 

Υπουργείο Εσωτερικών, Δημ. Δ/σης & Αποκέντρωσης .. 1 


» Τουριστικής Ανάπτυξης.2 

Περιφέρειες.3 


ΥΠΟΥΡΓΕΙΟ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚ ΗΣΗΣ ΚΑΙ ΑΠΟΚΕΝΤΡΩΣΗΣ 

(ΐ) 

Αριθμ. 51749 

Καθορισμός καταβλητέας ειδικής αποζημίωσης στον 
Πρόεδρο, τα μέλη και τον γραμματέα της Ανωτάτης 
Εφορευτικής Επιτροπής. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 101 και 131 του π.δ. 96/2007 
«Κωδικοποίηση σ’ ενιαίο κείμενο των διατάξεων της 
νομοθεσίας για την εκλογή βουλευτών». 

2. Την υπ’ αριθμ. 63/6.9.2007 απόφαση του ΑΠ Τμήμα¬ 
τος του Αρείου Πάγου και την υπ’ αριθμ. 50544/11.9.2007 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης, με τις οποίες συγκροτήθηκε η 
προβλεπόμενη από το άρθρο 101 της Εκλογικής Νομο¬ 
θεσίας (π.δ. 96/2007) Ανωτάτη Εφορευτική Επιτροπή, 
για να επιτελέσει το σχετικό με τις γενικές βουλευτικές 
εκλογές της 16 ης Σεπτεμβρίου 2007 έργο της. 

3. Το γεγονός ότι η ανωτέρω επιτροπή που συγκρο¬ 
τήθηκε από τον Πρόεδρο του Αρειου Πάγου, ως Πρό¬ 
εδρο, δύο (2) Αρεοπαγίτες και δύο (2) Προϊσταμένους 
Διευθύνσεων του Υπουργείου Εσωτερικών, Δημόσιας 
Διοίκησης και Αποκέντρωσης, ως μέλη και από ένα (1) 
υπάλληλο του Κλάδου ΠΕ Διοικητικού ως γραμματέα 
αυτής, μετά την διενέργεια των εκλογών θα επιληφθεί 
του έργου της, το οποίο συνίσταται στην κατάρτιση του 
γενικού οριστικού πίνακα αποτελεσμάτων των εκλογών 
σ’ ολόκληρη την επικράτεια και στην κατανομή των 
εδρών στα κόμματα ή συνασπισμούς κομμάτων 


4. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού το 
ύψος της οποίας ανέρχεται στο ποσό των έξι χιλιάδων 
τετρακοσίων ευρώ (6.400€). 

5. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

6. Τη σοβαρότητα και την έκταση του έργου από την 
επιτροπή, καθώς και το χρόνο που απαιτείται για την 
περαίωση αυτού, αποφασίζουμε: 

Εγκρίνουμε την καταβολή εφάπαξ ειδικής εκλογικής 
αποζημίωσης στον Πρόεδρο, τα μέλη και τον γραμματέα 
της Ανωτάτης Εφορευτικής Επιτροπής, για το έργο που 
αναφέρεται στο σκεπτικό της παρούσας και καθορίζου¬ 
με αυτή σε εξακόσια πενήντα ευρώ (650€). 

Επίσης εγκρίνουμε την καταβολή ειδικής αποζημίω¬ 
σης πεντακοσίων ευρώ (50 0€) στον καθένα από τους 
υπαλλήλους της Κεντρικής Υπηρεσίας του Υπουργείου 
Εσωτερικών, Δημόσιας Διοίκησης και Αποκέντρωσης, 
που χρησιμοποιούνται για την γραμματειακή εξυπη¬ 
ρέτηση της παραπάνω επιτροπής (κατάρτιση πινάκων, 
δακτυλογράφηση, κ.λπ.). 

Η ανωτέρω καθοριζόμενη ειδική αποζημίωση, η οποία 
σύμφωνα με τη διάταξη του άρθρου 131, παρ. 6 του 
π.δ/τος 96/2007, θεωρείται ως έξοδα κίνησης, θα κατα¬ 
βληθεί βάσει ονομαστικής κατάστασης των δικαιούχων 
και βεβαίωσης της αρμόδιας Διεύθυνσης Εκλογών, για 
την εκτέλεση και περαίωση του έργου που αναφέρεται 
στο σκεπτικό της παρούσας. 

Η απαιτούμενη για την καταβολή της ανωτέρω απο¬ 
ζημίωσης δαπάνη, θα βαρύνει την πίστωση του Ειδικού 
Φορέα 07-130 «Εκλογές» και Κ.Α.Ε. 5262 του προϋπο¬ 
λογισμού εξόδων του ΥΠ.ΕΣ.Δ.Δ.Α. οικονομικού έτους 
2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Σ. I. ΦΛΟΓΑΪΤΗΣ Π. ΔΟΥΚΑΣ 

Διορθώσεις Σφαλμάτων 

Στην υπ’ αριθμ. 1425/2007 απόφαση «Σύσταση ομά¬ 
δας εργασίας για τη μελέτη αρχείων καταγραφής και 
εφεδρικών αρχείων των συστημάτων των παροχών 
πρόσβασης διαδικτύου» (ΦΕΚ 345/10.8.2007 τ. ΥΟΔΔ), 
επκρέρονται οι πιο κάτω διορθώσεις: 

α) Στη σελίδα 2444 στην α' στήλη, στην υπ’ αριθμ. 
7 περίληψη, από το εσφαλμένο «παροχών», στο ορθό 
«παροχών». 

β) Στην ίδια σελίδα, στη β' στήλη και στους στίχους 
16, 28, 30, 31 και 32 όπου αναφέρεται, από το εσφαλμένο 
«...ΑΜΕ...», στο ορθό «...ΑΔΑΕ...». 

(Από το Εθνικό Τυπογραφείο) 

-♦- 

ΥΠΟΥΡΓΕΙΟ 

ΤΟΥΡΙΣΤ ΙΚΗΣ ΑΝΑ ΠΤΥΞΗΣ 

( 2 ) 

Αριθμ. 13743 

Καθορισμός αμοιβής των Μελών των τριμελών επιτρο¬ 
πών: α) ΕΠΙΤΡΟΠΗ ΔΕΙΓΜΑΤΟΛΗΠΤΙΚΩΝ ΕΛΕΓΧΩΝ 
Ι.Ε.Κ., ΕΠΑ.Σ. - Τ.Ε.Ε. Β' ΚΥΚΛΟΥ και β) ΕΠΙΤΡΟΠΗ 
ΕΚΔΙΚΑΣΗΣ ΕΝΣΤΑΣΕΩΝ Ι.Ε.Κ., ΕΠΑ.Σ. - Τ.Ε.Ε. Β' Κύ¬ 
κλου. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Της παρ. 1.7 του άρθρου 6 του ν. 3105/2003 «Του¬ 
ριστική Εκπαίδευση και Κατάρτιση, ρυθμίσεις για τον 
τουρισμό και άλλες διατάξεις» (ΦΕΚ 29Α'). 

2. Του άρθρου 38 του ν. 3498/2006 «Ανάπτυξη ιαματι¬ 
κού τουρισμού και λοιπές διατάξεις» (ΦΕΚ 230Α'). 

3 Της παρ. 1 του άρθρου 2 του ν. 3270/9.10.2004 «Αρ¬ 
μοδιότητες του Υπουργείου Τουριστικής Ανάπτυξης και 
θέματα τουρισμού» (ΦΕΚ 187/Α'/2004). 

4. Της υπ’ αριθμ. 5392 (ΦΕΚ 164/τ.ΥΟΔΔ/24.4.2007) «Ανα¬ 
νέωση θητείας μελών Δ.Σ. του ΟΤΕΚ» όπως αυτή επανα- 
λήφθηκε στο ορθό με το υπ’ αριθμ. 197/τ.ΥΟΔΔ/11.5.2007 
ΦΕΚ. 

5. Της υπ’ αριθμ. Τ/5906/2002 κοινής απόφασης των 
Υπουργών Ανάπτυξης και Οικονομίας και Οικονομικών 
«Κανονισμός Οικονομικής Διαχείρισης του Σχολών Του¬ 
ριστικής Εκπαίδευσης» (ΦΕΚ 234 Α'). 

6. Του άρθρου 17 του ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, ΝΠΔΔ 
και ΟΤΑ κ.α. διατάξεις» (ΦΕΚ 297 Α'). 

7. Την υπ’ αριθμ. 2/12540/0022/23.3.2007 εγκύκλιο του 
Υπουργείου Οικονομίας και Οικονομικών «Παροχή Οδηγιών 
για υλοποίηση εισοδηματικής πολιτικής έτους 2007». 

8. Του π.δ. 27/1996 (ΦΕΚ 19/Α'/1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» σε 
συνδυασμό με το π.δ. 142/2001 (ΦΕΚ 123/Α'/2001) «Σύ¬ 
σταση Γενικής Γραμματείας Τουρισμού στο Υπουργείο 
Ανάπτυξης». 

9. Του π.δ. 122/2004 «Ανασύσταση Υπουργείου Τουρι¬ 
σμού (ΦΕΚ 85/Α72004). 

10. Του π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35/Α'/2006). 

11. Τις υπ’ αριθμ. 178/3.4.2007, 266/27.6.2007 και 299/ 
25.7.2007 αποφάσεις του Προέδρου Δ.Σ. του ΟΤΕΚ (ΦΕΚ 


333/τ.ΥΟΔΔ/3.8.2007) περί συγκρότησης αμειβόμενων 
τριμελών επιτροπών ΔΕΙΓΜΑΤΟΛΗΠΤΙΚΩΝ ΕΛΕΓΧΩΝ 
Ι.Ε.Κ, ΕΠΑ.Σ. - Τ.Ε.Ε. Β' ΚΥΚΛΟΥ και ΕΚΔΙΚΑΣΗΣ ΕΝΣΤΑ¬ 
ΣΕΩΝ Ι.Ε.Κ., ΕΠΑ.Σ. -Τ.Ε.Ε. Β' Κύκλου. 

12. Την πρόβλεψη της δαπάνης που θα προκύψει από 
αυτή την απόφαση και η οποία ανέρχεται στο ποσόν 
των 20.250 € περίπου συνολικά και για τις δύο (2) Επι¬ 
τροπές θα καλυφθεί από τον ΚΑΕ 0268 του Τακτικού 
Προϋπολογισμού του Ο.Τ.Ε.Κ. για το οικονομικό έτος 
2007, αποφασίζουμε: 

1. Εγκρίνουμε την καταβολή αποζημίωσης και καθορί¬ 
ζουμε το ύψος αυτής με το ποσό των 45,57 € ανά συνε¬ 
δρίαση, εκάστου εκ των μελών των δύο (2) τριμελών επι¬ 
τροπών όπως αυτές ορίζονται στις υπ’ αριθμ. 178/3.4.2007, 
266/27.6.2007 και 299/25.7.2007 αποφάσεις του Προέδρου 
Δ.Σ. του ΟΤΕΚ (ΦΕΚ 333/τ.ΥΟΔΔ/3.8.2007). 

α)'Εργο της Α' Επιτροπής είναι: «Οι δειγματοληπτι¬ 
κοί έλεγχοι των καταχωρημένων μηχανογραφημένων 
αιτήσεων και δικαιολογητικών των υποψηφίων ΕΠΑ.Σ. 
- Τ.Ε.Ε. Β' κύκλου και Ι.Ε.Κ.». 

β)'Εργο της Β' Επιτροπής είναι: «Η εκδίκαση των εν¬ 
στάσεων των υποψηφίων ΕΠΑ.Σ. - Τ.Ε.Ε. Β' κύκλου και 
Ι.Ε.Κ.». 

δ) Οι εργασίες της Α' Επιτροπής θα περατωθούν σε 20 
συνεδριάσεις και της Β' Επιτροπής θα περατωθούν σε 
15 συνεδριάσεις, οι δε συνεδριάσεις αυτών θα πραγμα¬ 
τοποιούνται εκτός των κανονικού ωραρίου και σε χρόνο 
που δεν θα καλύπτεται από υπερωριακή απασχόληση 
των μελών τους. 

ε) Για την είσπραξη της αποζημίωσης, οι δικαιούχοι 
θα υποβάλουν υπεύθυνη δήλωση ότι το σύνολο των 
αμοιβών και αποζημιώσεων από την συμμετοχή τους 
σε συμβούλια και επιτροπές, δεν υπερβαίνει το 50% 
των αποδοχών τους. 

2. Η προκαλούμενη δαπάνη ανέρχεται για την Α' Επι¬ 
τροπή στο ποσόν των 16.200 €, και για την Β' Επιτροπή 
στο ποσόν των 4.050 €. Το συνολικό κόστος των Α' 
και Β' Επιτροπών ανέρχεται στο ύψος των 20.250 € 
για το οποίο έχει εγγράφει πίστωση στον ΚΑΕ 0268 
του Τακτικού Προϋπολογισμού του Ο.Τ.Ε.Κ. οικονομικού 
έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

Π ΕΡΙΦΕΡΕΙΕ Σ 

(3) 

ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 4780/17.8.2007 απόφαση του Δημάρ¬ 
χου Κυπρίνου που εκδόθηκε σύμφωνα με τις διατάξεις 
του άρθρου 67 του ν. 1416/1984 όπως αντικαταστάθη- 
κε και συμπληρώθηκε με τις διατάξεις των άρθρων 28 
του ν. 1832/1989, 12 του ν. 2130/1993, 57 παρ. 10 του 
ν. 2218/1994 και 8 του ν. 2307/1995, τις υπ’ αριθμ. 11984/ 
27.3.1995, 29528/1984 και 2447/15.1.2003 εγκυκλίους του 
ΥΠ.ΕΣ.Δ.Δ.Α. προσλαμβάνεται η Βουλουτάκη Ελένη του 
Ζαχαρία, ως Ειδικός Συνεργάτης του Δήμου Κυπρίνου 
με σύμβαση εργασίας Ι.Δ. αορίστου χρόνου, σε θέση που 

συστήνεται αυτοδίκαια με την παρούσα απόφαση στον 
ΟΕΥ του εν λόγω Δήμου, με ειδικότερα καθήκοντα: 

- Υποστήριξη στον τομέα της αρτιότερης λειτουργίας 
των υπηρεσιών του Δήμου και της καλύτερης εξυπηρέ¬ 
τησης των δημοτών. 

- Υποστήριξη στον τομέα της παρακολούθησης των 
Κοινοτικών προγραμμάτων της Ευρωπαϊκής Ένωσης που 
αφορούν θέματα Αγροτικής Ανάπτυξης. 

Η πρόσληψη ολοκληρώνεται με την υπογραφή από 
τον προσλαμβανόμενο ειδικής σύμβασης εργασίας Ι.Δ. 
Αορίστου χρόνου από την οποία και συνάπτεται η 
εργασιακή σχέση με τον Δήμο Κυπρίνου και αρχίζει η 
υποχρέωση του προσλαμβανόμενου για παροχή υπη¬ 
ρεσιών. 

Ο Ειδικός Συνεργάτης διέπεται αποκλειστικά από τις 
διατάξεις του άρθρου 67 του ν. 1416/1984. 

(Αριθμ. απόφ. Περιφ. Ανατ. Μακ.-Θράκης 6145/2007) 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 14114 

Τροποποίηση-συμπλήρωση της υπ’ αριθμ. 7217/10.5.2007 
απόφασης Ανασυγκρότησης μελών Περιφερειακού 
Συμβουλίου Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του άρθρου 51 του ν. 2218/1994, ίδρυση Νομαρχι¬ 
ακής Αυτοδιοίκησης τροποποίηση διατάξεων για την 
Πρωτοβάθμια Αυτοδιοίκηση και την Περιφέρεια και άλ¬ 
λες διατάξεις» όπως τροποποιήθηκε και συμπληρώθηκε 
μεταγενέστερα. 

β) Του π.δ. 51/1987 (ΦΕΚ Α' 26) «Καθορισμός των Πε¬ 
ριφερειών της Χώρας για το σχεδίασμά Προγ/σμό και 
συντονισμό της Περιφερειακής Ανάπτυξης. 

γ) Του ν. 2503/1997 «Δ/νση, Οργάνωση, Στελέχωση 
Περιφέρειας, ρύθμιση θεμάτων για την Τοπική Αυτοδι¬ 
οίκηση και άλλες διατάξεις». 

δ) Του ν. 2690/1999 (αρθ. 13) «Κύρωση του Κώδικα 
Διοικητικής Διαδικασίας». 

2. Την υπ’ αριθμ. 7217/10.5.2007 απόφασή μας περί 
ανασυγκρότησης μελών Περιφερειακού Συμβουλίου 
Στερεός Ελλάδας. 

3. Τα υπ’ αριθμ. οικ. 5500/27.3.2007, οικ. 6752/24.4.2007 
και οικ. 8130/17.5.2007 έγγραφά μας, προς το Υπουργείο 
Απασχόλησης και Κοινωνικής Προστασίας περί ορισμού 
εκπροσώπων του, ως μέλη (τακτικό και αναπληρωματι¬ 
κό) στο Περιφερειακό Συμβούλιο Στερεός Ελλάδος. 

4. Το υπ’ αριθμ. 92670/14.5.2007 έγγραφο του Υπουρ¬ 
γείου Απασχόλησης και Κοινωνικής προστασίας, σχε¬ 
τικά με τον ορισμό εκπροσώπων του, στο ανωτέρω 
Συμβούλιο. 

5. Το υπ’ αριθμ. 1484/15.5.2007 έγγραφο του ΤΕΕ (Τμή¬ 
μα Ανατολ. Στερ. Ελλάδας), περί ανακήρυξης μελών 
Διοικούσας Επιτροπής και Προεδρείου Διοικούσας Επι¬ 
τροπής, αυτού. 

6. Τα υπ’ αριθμ. 8540/29.5.2007, οικ. 10622/29.6.2007 
και οικ. 12811/2.8.2007 έγγραφά μας προς το ΤΕΕ, περί 
ορισμού εκπροσώπων του (τακτικό και αναπληρωματικό) 
στο παραπάνω Συμβούλιο. 


7. Το υπ’ αριθμ. οικ. 13565/24.8.2007, έγγραφό μας προς 
την ΠΑΣΕΓΕΣ περί ορισμού εκπροσώπου της ως ανα¬ 
πληρωματικό μέλος, στο παραπάνω Συμβούλιο. 

8. Το υπ’ αριθμ. 1044/5.9.2007, έγγραφο της ΠΑΣΕΓΕΣ, 
σχετικά με τον ορισμό εκπροσώπου της στο ανωτέρω 
Συμβούλιο, αποφασίζουμε: 

Τροποποιούμε και συμπληρώνουμε την υπ’ αριθμ. 
7217/10.5.2007 απόφαση Ανασυγκρότησης μελών Περι¬ 
φερειακού Συμβουλίου Στερεός Ελλάδας, ως προς τις 
παραγράφους 13,17 και 19 αυτής. 

Κατόπιν τούτου, η τελική σύνθεση του Περιφερειακού 
Συμβουλίου έχει ως κατωτέρω: 

1. Αθανάσιος Σκόρδας, Γενικός Γραμματέας Περιφέ¬ 
ρειας Στερεός Ελλάδας, ως Πρόεδρος αναπληρούμενος 
νομίμως. 

2. Αθανάσιος Χειμάρας, Νομάρχης Φθ/δας, αναπλη¬ 
ρούμενος νομίμως. 

3. Κων/νος Κοντογεώργος, Νομάρχης Ευρυτανίας, 
αναπληρούμενος νομίμως. 

4. Νικόλαος Φουσέκης, Νομάρχης Φωκίδας, αναπλη¬ 
ρούμενος νομίμως. 

5. Κλέαρχος Περγαντάς, Νομάρχης Βοιωτίας, αναπλη¬ 
ρούμενος νομίμως. 

6. Αθανάσιος Μπουραντάς, Νομάρχης Εύβοιας, ανα¬ 
πληρούμενος νομίμως. 

7. Νικόλαος Καράφλας, Δήμαρχος Τιθορέας, εκπρό¬ 
σωπος της ΤΕΔΚ Ν. Φθ/δας, αναπληρούμενος από τον 
Γεώργιο Κοτρωνιά, Δήμαρχο Λαμιέων. 

8. Βασίλειος Καραμπάς, Δήμαρχος Καρπενησιού, εκ¬ 
πρόσωπος της ΤΕΔΚ Ν. Ευρυτανίας, αναπληρούμενος 
από τον Ιωάννη Σταμάτη, Δήμαρχο Δομνίστας. 

9. Αριστείδης Παπαλάϊος, Δήμαρχος Ιτέας, εκπρόσω¬ 
πος της ΤΕΔΚ Ν. Φωκίδας, αναπληρούμενος από το 
Γ εώργιο Κουλούλα, Δήμαρχο Λιδορικίου. 

10. Νικόλαος Σβίγγος, Δήμαρχος Θηβαίων, εκπρόσω¬ 
πος της ΤΕΔΚ Νομού Βοιωτίας, αναπληρούμενος από 
το Νικόλαο Παπαγγελή, Δήμαρχο Χαιρώνειας. 

11. Ιωάννης Μπουροδήμος, Δήμαρχος Διρφύων, εκπρό¬ 
σωπος της ΤΕΔΚ Ν. Εύβοιας, αναπληρούμενος από τον 
Αντώνιο Μπαζιώτη, Δήμαρχο Μεσσαπίων. 

12. Παναγιώτης Σίμωσης, Πρόεδρος του Επιμελητηρίου 
Εύβοιας εκπρόσωπος των επιμελητηρίων των Παρα¬ 
γωγικών Τάξεων, αναπληρούμενος από τον Ευάγγελο 
Μυταρά, πρόεδρο του Επιμελητηρίου Φωκίδας. 

13. Τον εκπρόσωπο του Τεχνικού Επιμελητηρίου Ελ¬ 
λάδας, αναπληρούμενο νομίμως. 

14. Παναγιώτης Ρίζος, εκπρόσωπος του Γεωτεχνικού 
Επιμελητηρίου Ελλάδας, αναπληρούμενος από τον Πα¬ 
ναγιώτη Αντωνίου. 

15. Γεώργιος Παπανικολάου, Πρόεδρος του Περιφ/κού 
Τμήματος Κεντρικής Στερεός Ελλάδας, εκπρόσωπος 
του Οικονομικού Επιμελητηρίου Ελλάδας, αναπληρού¬ 
μενος από τον Αθανάσιο Σκλάβο. 

16. Γ εώργιος Κυρίτσης, εκπρόσωπος της ΑΔΕΔΥ, ανα¬ 
πληρούμενος από τον Κων/νο Χριστόπουλο. 

17. Σταύρος Μπαμπατσούλης, εκπρόσωπος της ΠΑΣΕ¬ 
ΓΕΣ αναπληρούμενος από τον Ιωάννου Δημήτριο. 

18. Λάμπρος Τέσκος, εκπρόσωπος της Γ.Σ.Ε.Ε, αναπλη¬ 
ρούμενος από τον Κων/νο Χούπα. 

19. Γεώργιος Μελεμενής, προϊστάμενος της Δ/νσης 
Κοινωνικής Επιθεώρησης Στερεός Ελλάδας, εκπρό¬ 
σωπος του Υπουργείου Απασχόλησης και Κοινωνικής 
Προστασίας με αναπληρώτρια την Καραδήμου Δέσποι- 

να, προϊστάμενη του Τμήματος Συντονισμού Ελέγχου, 
Αξιολόγησης και Τεκμηρίωσης της Δ/νσης Κοινωνικής 
Επιθεώρησης Στερεός Ελλάδας. 

20. Ευάγγελος Πολύζος, εκπρόσωπος του ΟΑΕΔ, 
αναπληρούμενος από τον Νικηφόρο Παταργιά. 

Γραμματέας του Περιφερειακού Συμβουλίου ορίζε¬ 
ται η Μπαρτσώκα Χαρίκλεια, υπάλληλος της Δ/νσης 
Σχεδιασμού και Ανάπτυξης, αναπληρούμενη από τον 
Παναγιώτη Παπαργυρίου υπάλληλο της Δ/νσης Αυτ/ 
σης και Αποκ/σης. 

Τις αρμοδιότητες του Περιφερειακού Συμβουλίου κα¬ 
θορίζουν οι συνδυαζόμενες διατάξεις των άρθρων 61 
(παρ. 3) και 63 του ν. 1622/1986. 


Η παρούσα θα συμπληρωθεί, ως προς την παρ. 13 
αυτής, μετά τον ορισμό εκπροσώπων του Τεχνικού Επι¬ 
μελητηρίου Ελλάδας. 

Κατά τα λοιπά ισχύει η υπ’ αριθμ. 7217/10.5.2007 από¬ 
φασή μας. 

Η παρούσα απόφαση να τοιχοκολληθεί στο χώρο 
ανακοινώσεων της Δ/νσης Αυτ/σης και Αποκ/σης της 
Περιφέρειας Στερεός Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 10 Σεπτεμβρίου 2007 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

